***ЛЕТОПИС ЗА ШКОЛСКУ 2021/2022.ГОДИНУ***

Школску 2021/2022.годину започињемо у среду 01.09.2021. са две стотине осамдесет ученика и тридесет и једним одељењем.Настава се одвија по првом моделу Оперативног плана реализације наставе,односно непосредним радом у школи са трајањем часова од 45 минута. Од ове школске године и настава у четвртом и осмом разреду реализује се по новом Наставном плану и програму.

Дана 26.септембра обележен Европски дан страних језика.

У октобру месецу у свим одељењима наше школе обележена је Дечја недеља низом активности као што су:

* Маскенбал
* Дружење са песницима - гост песник
* Дан књиге - радионица у библиотеци,, Израда обележивача за књиге“
* Спортска такмичења ,, Игре наших предака“
* Музички тобоган
* Хуманитарна продајна изложбе дечјих радова од јесењих плодова

Као и сваке године,ученици наше школе су и ове године традиционално честитали својим вршњацима у школама широм света Нову годину преко онлајн честитки, које су израђивали на платформи Etvinning.Преко ове платформе ученици су учествовали у још два пројекта и на тај начин усавршавали комуникацију на енглеском језику.

У јануару месецу ученици и наставници свих одељења традиционално,овог пута на скроман начин због и даље присутног корона вируса, обележили су Дан Светог Саве.

Дан борбе против вршњачког насиља,који је познат и као Дан розе мајица обележен је 22.фебруара у нашим школама.Тим поводом ученици су са наставницима украшавали просторије школа симболичним розе мајицама и израђивали пано са важним порукама против насиља међу вршњацима.

Дан сећања на Доситеја Обрадовића обележен је у нашим школама 10.априла текуће године. Ученици су се читањем познатих дела и путем радионица подсетили на значај имена и дела великог српског просветитеља.

Међународни Дан планете земље обележен је 22.априла у многим нашим издвојеним одељењима.Ученици су у оквиру једносменског рада реализовали пројекте *Засади дрво* и *Бирам да рециклирам*, као и многе друге радионице,са циљем скретања пажње на значај очувања природе и спречавања уништавања животне средине.

У оквиру стручног усавршавања,наша школа је ове године за наставнике и стручне сараднике организовала два семинара из каталога.То су *Формативно оцењивање* и *Активно орјентисана настава – методе и технике учења* а група наставника је похађала и олајн семинаре *Дигиталне приче и бајке* и *Дигитални свет 1 и 2.*Од пројеката у установи ове године су рађена три пројекта у сарадњи са јавном библиотеком Вук Караџић из Алексинца: *,,Читалићи 2022“,,Историја нашег завичаја - Знамените Алексинчанке и Алексинчани“* и ,, *Од детета до* *поете“.*

Ученици наше школе,учествовали су на многим литерарним и ликовним конкурсима на општинском нивоу и освојили низ награда и похвала.Што се тиче такмичења и смотри која се налазе у Календару Министарства просвете,науке и технолошког развоја, након готово две године,коначно су се стекли услови за реализацију истих на свим нивоима.Наши ученици су са својим наставницима вредно радили што су показали следећи и резултати такмичења и смотри:

* Ученица осмог разреда из Трњана,Емилија Николић, учествовала је на републичком такмичењу из историје.(ментор Марија Бабић Антанасковић)
* На републичком такмичењу из биологије учествовали су ученици осмог разреда:Емилија Николић и Лазар Грујић, и ученица седмог разреда Марија Латински из Трњана.(ментор Бојан Рогановић)
* На републичком такмичењу из руског језика учествовали су ученици осмог разреда из Трњана: Ирина Илић, Ива Ђорђевић, Невена Илић и Јелена Јанковић.(метор Марија Златковић)
* Ученица седмог разреда,школе у Трњану, Теодора Анђелковић освојила је друго место на републичком такмичењу ,,Читалићи Кликераши 2022“,а ученица првог разреда Анастасија Маринковић,такође из Трњана, освојила је треће место у категорији ,,Читалићи Креативци 2022“ (ментори – Милица Богдановић и Славица Терзић)
* Лука Ђорђевић,ученик петог разреда школе у Трњану пласирао се на републичко такмичење ,,Шта знаш о саобраћају“. (ментор Младен Величковић)
* Ученик четвртог разреда из Радевца, Дарио Благојевић,освојио треће место на републичком такмичењу из математике ,,Кенгур“. (ментор Јасмина Павловић)
* Ученици трећег и четвртог разреда првог образовног циклуса учествовали су на такмичењу у атлетици ,,Брзином до звезда“, коју је организовао Атлетски савез Србије.На републичком такмичењу представили су нас ученици: Мартин Костић,ученик трећег разреда из Трњана и ученица Анђелија Глишић,ученица четвртог разреда из Трњана. (ментори Ружица Живковић и Славица Стефановић)

Дана 9.маја одржана прослава Дана школе уз пригодан програм.Након програма додељене награде и похвалнице ученицима и наставницима за постигнуте резултате на такмичењима.

Наша школа је ове године била домаћин традиционалног књижевног сусрета Дани Гордане Брајовић.

Екскурзија ученика првог образовног циклуса реализована је 13.5.202. Ученици су посетили: кућу Боре Станковића у Врању и манастир Прохор Пчињски.Ученици другог образовног циклуса реализовали су дводневну екскурзију 11 и 12.5.2022.Том приликом посетили су: Пожаревац, локалитет Виминацијум,Сребрно језеро,Голубачки град, хидроелектрану Ђердап,кућу Стевана Мокрањца у Неготину,музеј Крајине,конак Хајдук Вељка, Ромулијану и Гамзиград.

За ученике првог образовног циклуса реализована је рекреативна настава у дечјем одмаралишту у Липовцу.За ученике и наставнике који су у овој години остварили изузетне успехе у раду,школа је организовала наградну екскурзију до Сокобање.

Ученици четвртог и седмог разреда полагали годишњи тест знања. Ученици осмог разреда полагали завршни испит из српског језика, математике и комбиновани од 27.6. до 29.6.2022.године.Носиоци Вукове дипломе у овој школској години су:

* Емилија Николић - Трњане
* Лазар Грујић - Трњане
* Сандра Радосављевић – Д.Љубеш
* Андрија Стевановић - Гредетин

За ову школску годину ученик генерације је Емилија Николић.